
episcopum et ceteros Pictavienses de curia sua; sin autem,
ipsi omnes de communi consilio totius regni ipsum cum iniquis
consiliariis suis a regno depellerent, et de novo rege creando
contrectarent.

A.D. 1234. MATT. PARIS, iii. p. 290. Tune rex, qui ut pax
fieret modis omnibus suspirabat, fecit convocare per litteras
suas proscriptos omnes ut venirent Gloverniarn, Dominica
proxima ante Ascensionem Domini, IVto scilicet kalendas
Junii, ad colloquium, plenam gratiam ipsius cum suis haere-
ditatibus recepturi.

CHRON.T.WYKES, (ed. Luard), p. 77. Rex Henricus fecit
talliari omnes civitates et burgos et maneria sua propria per
totam Angliam.

A.D. 1236. ANN. BURTON, p. 249. Anno regni regis Henrici
filii regis Johannis vicesimo, die Mercurii in crastino Sancti
Vincentii, in curia domini regis apud Mertone coram domino
rege Henrico et coram venerabili patre domino Edmundo Can-
tuariensi archiepiscopo et coepiscopis suis, et coram majori
parte comitum et baronum nostrorum Angliae pro coronatione
domini regis et reginae, et pro communi utilitate totius Angliae
proyisum fuit tarn a praedictis archiepiscopo, episcopis, co-
mitibus et baronibus quam a nobis, et concessum quod de
cetero isti articuli [sc. Assisa de Merton] teneantur in regno
Angliae.

MATT. PARIS, iii. p. 362. Eodem quoque anno IV. kalendas
Maii, congregati sunt magnates Angliae Londini ad colloquium,
de negotiis regni tractaturi. . . . Ubi cum de mult is tract are tur,
unum laudabiliter consummavit, scilicet quod amotis omnibus
vicecomitibus substituerentur alii, eo quod nimis a tramite
veritatis et justitiae corrupti muneribus exorbitarunt. . , .
Sigillum quoque suum ab episcopo Cicestrensi cancellario suo,
qui of&cium suum irreprehensibiliter administravit, exist ens
singularis columna veritatis in curia, exegit rex instantissime.
Sed idem cancellarius hoc facere renuit, videns impetum regis
modestiae fines excedentem ; dixitque se nulla ratione hoc
posse facere, cum illud communi consilio regni suscepisset,
quapropter nee illud similiter sine communi assensu regni
alicui resignaret.

A.D. 1237. MATT. PARIS, iii. pp. 380-3. Misit . . . [rex]
continuo per omnes fines Angliae scripta regalia, praecipiens
omnibus ad regnum Angliae spectantibus, videlicet, archiepi-